MODIFICACIÓN DAS BONIFICACIÓNS ESTABLECIDAS NA ORDENANZA FISCAL REGULADORA DO IMPOSTO SOBRE CONSTRUCCIÓNS, INSTALACIÓNS E OBRAS
ADMINISTRACIÓN LOCAL — Municipal — Mos (Ordenanzas e Regulamentos, 10/12/2018)

Rematado o período de exposición pública e non téndose presentadas reclamacións enténdese definitivamente aprobado o acordo plenario de data 28/09/2018 de aprobación da MODIFICACION DAS BONIFICACIÓNS ESTABLECIDAS NA ORDENANZA FISCAL REGULADORA DO IMPOSTO SOBRE CONSTRUCCIÓNS, INSTALACIÓNS E OBRAS, cuio texto integro se reproduce a continuación: No uso das facultades concedidas polos artigos 133.2 e 142 da Constitución e 106 de la Lei 7/85, de 2 de abril, reguladora de las bases do réxime local, e dos artigos 15.1 e 59.2 do texto refundido da Lei reguladora das facendas Locais, aprobado por real Decreto Lexislativo 2/2004, de 5 de marzo, este Concello establece o imposto sobre construcións, instalacións e obras, que se rexerá polo disposto na devandita lei e pola presente ordenanza fiscal.1. Constitúe o feito impoñible a realización, dentro do termo municipal, de calquera construción, instalación ou obra para a que se esixa a obtención da correspondente licenza de obras ou urbanística, se obtivera ou non a devandita licenza, sempre que a súa expedición corresponda a este Concello.2. Son actos suxeitos a previa licenza, sen prexuízo das demais autorizacións que poidan esixirse segundo a lexislación aplicable a cada caso concreto, e constitutivos do feito impoñible: a) Obras de construción de edificacións e instalacións de toda clase de nova planta b) Obras de ampliación de edificios e instalacións de toda clase existentes c) Obras de modificación ou reforma que afecten á estrutura dos edificios e instalacións de toda clase existentes d) Obras de modificación do aspecto exterior de toda clase de edificios e instalacións de toda clase existentes e) Obras que modifiquen a disposición interior dos edificios f) Obras e usos que se teñan que realizar con carácter provisional no caso de que estean xustificadas g) Movementos de terra, tales como desmontes, explanacións, escavacións e terrapléns, obras de instalación de servizos públicos e, en xeral, as de urbanización, excepto que estes actos estean detallados coma obras a executar dentro dun proxecto de urbanización definitivamente aprobado ou de edificación que dispoña da licenza outorgada. h) Demolición de construcións, salvo casos declarados de ruína inminente i) Instalacións subterráneas dedicadas a estacionamentos, actividades industriais, mercantís, profesionais, servizos públicos ou a calquera outro uso o que se destine o subsolo j) Obras de construción de infraestruturas civís, salvo que estes actos foran detallados e programados como obras a executar nun plan especial ou nun instrumento de ordenación territorial k) A construción de zoas de dominio público, sen prexuízo do disposto na lexislación sectorial aplicable l) A instalación de casas prefabricadas e instalacións similares, provisionais ou permanentes, salvo que se efectúen dentro de campamentos legalmente autorizados e nas zoas expresamente previstas para tal finalidade m) Instalación de invernadoiros n) A colocación de carteis ou paneis de propaganda visibles dende a vía pública o) Os peches de terreos p) Obras de apertura de camiños e accesos a parcelas en chan rústico, salvo as autorizadas polo organismo competente en materia agraria/forestal q) Alienacións e rasantes r) Obras de fontanería s) Instalacións de elementos permanentes, tales como postes de telefonía móbil, transmisións e similares, sobre inmobles. t) Calquera outra construción, instalación ou obra que requira licenza urbanística segundo a Lei 9/02, de 30 decembro, de ordenación Urbanística e Protección do medio rural de Galicia.1. Son suxeitos pasivos deste imposto, a título de contribuíntes, as persoas físicas ou xurídicas e as entidades a que se refire o art.35 da Lei 58/2003, de 17 de decembro, Xeneral tributaria, propietarios dos inmobles nos que se realicen as construcións, instalacións ou obras, sempre que sexan os donos das obras; en caso contrario, considerarase contribuínte quen ostente a condición de dono da obra. Ós efectos do previsto no parágrafo anterior ten a consideración de dono da construción, instalación ou obra quen soporte os gastos ou o costo que comporte a súa realización.2. No suposto de que quen realice a obra non sexa o suxeito pasivo contribuínte terán a condición de suxeitos pasivos substitutos do mesmo os que soliciten as correspondentes licencias ou realicen as construcións, instalacións ou obras. o substituto poderá esixir, non obstante, ó contribuínte a cota tributaria satisfeita. Está exenta do pago do imposto a realización de calquera construción, instalación ou obra da que sexa dono o estado, as Comunidades Autónomas ou as entidades Locais que, estando suxeitas ó mesmo, van ser destinadas a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a súa xestión se leve a cabo polos organismos autónomos, tanto si se trata de obras de inversión nova coma de conservación.1. A base impoñible do imposto está constituída polo custe real e efectivo da construción, instalación ou obra, e enténdese por tal, a estes efectos, o custe da execución material daquela. non forman parte da base impoñible o imposto sobre o valor engadido e demais impostos análogos propios de rexímenes especiais, as taxas, os prezos públicos e demais prestacións de carácter público local relacionadas, no seu caso, coa construción, instalación ou obra, nin tampouco os honorarios de redacción do proxecto, o beneficio empresarial do contratista, nin calquera outro concepto que non integre, estritamente, o custe de execución material.2. Para o cálculo da base impoñible non se terá en conta o presuposto presentado polos interesados, senón que se determinará tomando como referencia o manual de estimación simplificada dos Presupostos de execución material da edificación aprobado pola Xunta de Goberno do Colexio oficial de Arquitectos de Galicia na sesión 13/2000 de 15 de decembro, para as obras de nova planta, reforma, rehabilitación ou grande reparación; para as restantes construcións, instalacións ou obras aplicarase a Base de Datos de construcións de Galicia aprobada polo instituto tecnolóxico de Galicia.3. Anualmente, actualizaranse de forma automática os módulos de valoración anteriores, en canto sexan aprobadas as modificacións correspondentes pola Xunta de Goberno do Colexio oficial de Arquitectos de Galicia, así como polo instituto tecnolóxico de Galicia. A cota deste imposto será o resultado de aplica-la base impoñible o tipo de gravame. o tipo de gravame do imposto será o 4,00 por 100.1. Estableceranse as bonificacións do seguinte cadro: a) construcións, instalacións u obras declaradas de especial interese ou utilidade municipal, por concorrer circunstancias sociais que xustifiquen tal declaración: 95% b) Edificios histórico-artísticos catalogados como tales: 95% c) Construcións, instalación e obras referentes as vivendas de protección oficial durante os tres anos seguintes ao do outorgamento da cédula de cualificación definitiva, debendo axustarse a mesma xunto coa solicitude: 50%” 2. As bonificacións anteriores terán carácter rogado, debendo ser solicitadas expresamente polo suxeito pasivo ante o Concello, no intre de aportar a documentación necesaria para a concesión da licenza.3. Establécese unha bonificación a favor das construcións, instalacións ou obras nas que se incorporen sistemas para o aproveitamento térmico ou eléctrico da enerxía solar para autoconsumo en vivendas unifamiliares do 95%. 4. Bonificación da cota íntegra deste imposto para as instalacións, construcións ou obras que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre en cando implique creación de emprego. Será a petición do solicitante, e terá que acreditar que se compren as condicións anteriores. As % de bonificacións son as seguintes: — A solicitude de declaración de especial interese ou utilidade pública municipal por fomento do emprego deberá realizarse coa liquidación definitiva do imposto. — A solicitude deberá estar acompañada de documentación acreditativa de que se cumpren os requisitos previstos no presente artigo ao respecto destas bonificacións. — O titular da actividade que promova o fomento de emprego deberá coincidir co suxeito pasivo do imposto. — O inmoble no que se desenrola a actividade para o que se solicita a bonificación do ICIO que debe ser o mesmo no que se produza o feito impoñible do imposto, debe estar radicado no termo municipal de Mos e ha de constituír o centro de traballo no que se adoptan as medidas de fomento de emprego. — As contratacións deberán supoñer un incremento de persoal, o número mínimo de contratacións que han de realizarse para poder gozar da bonificación que son as expresadas neste mesmo artigo. — En relación ás contratacións efectuadas polo solicitante da bonificación, haberán de observarse os seguintes extremos: 1. As contratacións deberán realizarse nos dous meses seguintes a que se finalice a construción, instalación ou obra, e deberán supor un incremento con relación ao ano previo de realización das obras, instalacións e construcións, polo que, no caso de actividades xa existentes haberá de xustificarse que nos dous anos anteriores non houbo diminución do persoal no centro de traballo. Se xustificarán ademais cos documentos correspondentes ás súas cotizacións sociais. Para tales efectos acompañarase de un Informe de Vida Laboral referido aos traballadores da empresa cuxa actividade se solicita que sexa declarada de especial interese, expedido pola Tesourería Xeral da Seguridade Social, en relación aos traballadores da devandita empresa nos tres seguintes momentos: 1) En data comprendida entre os dous meses seguintes a que se finalice a construción, instalación ou obra.2) O mesmo día no que se cumpre una ano da data indicada no punto 1 do presente apartado referido polo tanto ao ano inmediato anterior.3) O día no que se cumpren un ano dende a data indicada no punto 2 do presente apartado referida polo tanto ao ano inmediato anterior. Os informes da vida laboral neses 3 momentos deberán referirse a: a) Relación numerada de traballadores indefinidos, identificables no Informe de Vida Laboral a data da presentación desta solicitude de bonificación. b) Relación numerada de traballadores indefinidos, identificables no Informe de Vida Laboral transcorrido un ano da data da presentación desta solicitude de bonificación. c) Relación numerada de traballadores indefinidos, identificables no Informe de Vida Laboral transcorridos dous anos da data da presentación desta solicitude de bonificación. d) Identificación dos novos contratos de traballo computables para os efectos desta bonificación con detalle dos que sexan a xornada completa. e) Identificación do lugar no que desempeñan o seu traballo 2. Haberá de xustificarse a inexistencia de relación laboral coa persoa física ou xurídica contratante durante os doce meses anteriores á data de contratación.3. O contrato haberá de ser a xornada completa e manterse, xunto coa media do persoal de traballadores da actividade, polo menos durante un período de tres anos a partir da súa contratación. Considerarase incremento do persoal a consolidación de contratos temporais previamente existentes co compromiso de permanencia anterior. Só será posible o cambio de traballador por falecemento do mesmo, despido procedente que non sexa recorrido polo traballador ou renuncia do traballador ao seu posto de traballo que en todo caso deberá ser sustuido por idéntico posto e xornada. — Para poder gozar da bonificación prevista no presente apartado, será imprescindible que o suxeito pasivo atópese ao corrente no pago dos tributos locais, nas cotas correspondentes á Seguridade Social. — Así mesmo, en calquera momento poderase comprobar mediante o previo requirimento da oportuna documentación que se mantiveron os requisitos esixidos para a bonificación prevista no presente artigo. En caso de incumprimento das mesmas, perderase a bonificación concedida, procedéndose á regularización da situación tributaria. O incumprimento dalgún dos citados requisitos durante o goce da bonificación, dará lugar á perda do dereito á mesma nos tres exercicios para os que aplica, procedéndose a esixir o reintegro das cantidades deixadas de ingresar como consecuencia da aplicación do beneficio fiscal, sen que sexa obstáculo para que se apliquen as sancións tributarias que puidera corresponderlle. — Esta bonificación non se poderá acumular a outras bonificacións potestativas do imposto. O imposto devengarase no intre de iniciarse a construción, instalación ou obra, aínda cando non se obtivera a correspondente licenza.1. O imposto esixirase en réxime de liquidación feita polo propio Concello, estando obrigados os suxeitos pasivos a efectuar o pago en calquera entidade colaboradora autorizada previamente á retirada da licenza concedida e, en todo caso, dentro do prazo previsto legalmente, incluso cando non se houbera solicitado, concedido ou denegado aínda a devandita licenza, sen que o pago realizado leve ningún tipo de presunción ou acto declarativo de dereitos a favor daqueles.2. O pago da liquidación terá carácter provisional e será a conta da liquidación definitiva que se practique unha vez finalizada a construción, instalación ou obra. Á vista da documentación aportada, así como das construcións, instalacións ou obras realizadas efectivamente, e do seu custe real e efectivo, o Concello, mediante a oportuna comprobación administrativa, modificará, no seu caso, a base impoñible estimada anteriormente, practicando a correspondente liquidación definitiva e esixindo e reintegrando o suxeito pasivo, según proceda, a cantidade que corresponda, sen prexuízo das sancións que procedan.3. No caso de que se modifique o proxecto da construción, instalación ou obra, e supuxera un incremento no orzamento, unha vez aceptada pola Administración a modificación, deberá formularse liquidación complementaria dela pola diferenza do orzamento inicial e o modificado, aplicando o disposto no art.5.2 desta ordenanza, con suxeición os prazos, requisitos e efectos subliñados nos apartados anteriores. En materia de infraccións e sancións será aplicable, segundo dispón o art.11 do texto refundido da Lei reguladora das facendas Locais, aprobado por real Decreto Lexislativo 2/2004, de 5 de marzo. A presente ordenanza fiscal comeza a aplicarse a partir do día 01.01.1990, tra-la aprobación polo Pleno, permanecendo en vigor ata a súa modificación ou derogación expresa. Foi modificada posteriormente polo Pleno do Concello, con carácter definitivo o 23 de xaneiro de 2001, e entrou en vigor a partir do día seguinte á súa publicación no BOP. Con posterioridades se modificou, entre outras, polo Pleno do Concello en sesión celebrada o día 30.10.2017. A presente e última modificación foi aprobada polo Pleno do Concello en data 28.09.2018 e entrará en vigor a partir da su publicación íntegra no BOP. Mos, 27 de novembro de 2018.—A Alcaldesa-Presidenta: Nidia M. Arévalo Gómez.